368 C. PLINII HIST. NAT. LIB. XXI. 



fundit, Herculanea vocatur. Semen omnibus copiosum, 

 nigrum. Mirum sine ullis spinarum aculeis lanuginem 

 ipsam esse noxiam , et tactu tantum leni pruritum , 

 pusulasque confestim adusto similes exsistere. Notum 

 est et remedium olei. Sed mordacitas non protinus cum 

 ipsa herba gignitur, nec nisi solibus roborata. Inci- 

 piens quidem ipsa nasci vere, non ingrato, multis etiam 

 religioso in cibo est, ad pellendos totius anni morbos. 

 Silvestrium quoque radix omnem carnem teneriorem 

 facit , simulque cocta innoxia est. Morsu carens , la- 

 mium vocatur. De scorpione dicemus inter medicas. 



Carduus , acorna , sive phonos , leucacanthos. Chalceos , cnecos , 

 polyacanthos , onopyxos , helxine , scolymos. Chamaeleon , 

 tetralix , acanthice niastiche. 



LVI. 16. Carduus et folia et caules spinosae lanuginis 

 habet. Item acorna , leucacanthos , chalceos , cnicos , 

 polyacanthos, onopyxos, helxine, scolymos. Chamae- 

 leon in foliis non habet aculeos. Est et illa differentia, 

 quod qusedam in iis multicaulia ramosaque sunt, ut 

 carduus. Uno autem caule, nec ramosum, cnicos. Quae- 

 dam cacumine tantum spinosa sunt, ut eryngium. Qu- 

 dam aestate florent , ut tetralix , et helxine. Scolymus 

 quoque floret sero et diu. Acorna colore tantum rufo 

 distiuguitur, et pinguiore succo. Idem erat atractylis 

 quoque, nisi candidior esset, et nisi sanguineum succum 



